Nr. SC2020- 10999 / 20.05.2020

**RAPORT DE SPECIALITATE**

|  |
| --- |
| privind modificarea Hotărârii Consiliului Local nr. 140/ 19.04.2011 prin care a fost aprobat „Regulamentul local de implicare a publicului în elaborarea sau revizuirea planurilor de urbanism şi amenajare a teritoriului”, cu modificările şi completările ulterioare |

Având în vedere Referatul de aprobare al proiectului de hotarare cu nr. SC2020-10999/ 20.05.2020 a Primarului Municipiului Timişoara şi Proiectul de hotărâre privind aprobarea modificarii Hotărârii Consiliului Local nr. 140/ 19.04.2011 prin care a fost aprobat „Regulamentul local de implicare a publicului în elaborarea sau revizuirea planurilor de urbanism şi amenajare a teritoriului”, cu modificările şi completările ulterioare.

**Facem următoarele precizări:**

Având în vedere prevederile Legii nr. 350/ 2001 privind amenajarea teritoriului şi urbanismul, actualizată;

Având în vedere prevederile Ordinului nr. 233 din 26 februarie 2016 pentru aprobarea Normelor metodologice de aplicare a Legii nr. 350/ 2001 privind amenajarea teritoriului şi urbanismul, actualizată;

Ţinând cont de prevederile Ordinului nr. 2701/2010 al Ministrului Dezvoltării Regionale şi Turismului pentru aprobarea Metodologiei de informare şi consultare a publicului cu privire la elaborarea sau revizuirea planurilor de amenajare a teritoriului şi de urbansim;

Având în vedere Hotărârea Consiliului Local nr. 140/ 19.04.2011 modificata prin Hotărârea Consiliului Local nr. 138/ 28.09.2012, Hotărârea Consiliului Local nr. 43/ 29.07.2016, Hotărârea Consiliului Local nr. 63/ 21.02.2017, Hotărârea Consiliului Local nr. 183/ 08.05.2017 privind aprobarea „Regulamentului local de implicare a publicului în elaborarea sau revizuirea planurilor de urbanism şi amenajare a teritoriului;

Modificarile prezentului regulament se impun:

- în contextul unor situații deosebite (stări de urgență, stări de alertă, etc.), in care nu se poate asigura accesul publicului în sediul municipiului Timișoara, respectiv în urma solicitării Ordinului Arhitecților din România – filiala Timiș cu nr. CDU2020-000057/20.05.2020 cu privire la dezvoltarea și implementarea infrastructurii digitale **este nesesară asigurarea posibilității participării cetățenilor și prin platforme online**, la întâlniri cu proiectanții documentațiilor de urbanism PUD/ PUZ, la dezbaterile publice organizate în conformitate cu H.C.L nr. 140/2011 cu modificările și completările ulterioare;

- în vederea actualizării conform Hotărârii Consiliului Local cu nr. 599/10.12.2019 privind modificarea şi aprobarea Organigramei si a Statului de funcţii pentru aparatul de specialitate al Primarului Municipiului Timişoara.

**PROPUNEM:**

**1.** Emiterea unei Hotarari de Consiliu Local prin care sa se aprobe modificarea „Regulamentului local de implicare a publicului în elaborarea sau revizuirea planurilor de urbanism şi amenajarea teritoriului”, aprobat prin Hotărârea Consiliului Local nr. 140/ 19.04.2011, cu modificările şi completările ulterioare, conform Anexei, care face parte integrantă din prezenta Hotărâre.

Având în vedere prevederile legale expuse în prezentul raport, înaintăm Consiliului Local al municipiului Timişoara proiectul de hotărâre privind aprobarea modificarii Hotărârii Consiliului Local nr. 140/ 19.04.2011 prin care a fost aprobat „Regulamentul local de implicare a publicului în elaborarea sau revizuirea planurilor de urbanism şi amenajare a teritoriului”, cu modificările şi completările ulterioare, pentru a fi supus analizării şi aprobării în plenul Consiliului Local al municipiului Timisoara.

ARHITECT ȘEF,

EMILIAN SORIN CIURARIU

ȘEF SERVICIU

GABRIELA BORCSI

CONSILIER

LILIANA IOVAN

Red/dact – L.I.